སློབ་པར་བྱ་ཡི། སྟོན་
པ་གཞན་ལ་ནི་ནམ་ཡང་བསྟེན་པར་མི་བྱའོ་སྙམ་དུ་སེམས་ལ་དམ་བཅའ་བྱེད་
པ་ནི་སངས་རྒྱས་ལ་སྐྱབས་སུ་འགྲོ་བའོ། །བསྟན་པ་དམ་པའི་ཆོས་ལུང་དང་་་་
རྟོགས་པའི་བདག་ཉིད་ཅན་འདི་ནི་སྟོན་པ་ཚད་མར་གྱུར་པ་དེའི་ཞལ་ནས་་་་་
གསུངས་ཤིང་ཉིད་ཀྱིས་མངོན་སུམ་དུ་མཛད་པ་ཡིན་པས་འདིས་ཁམས་གསུམ་
གྱི་ཉོན་མོངས་ཐམས་ཅད་སྤངས་ཏེ་ཞི་བ་མྱ་ངན་ལས་འདས་པའི་གོ་འཕང་་་་
ཐོབ་པར་གདོན་མི་ཟ་བས། ད་ནས་བཟུང་སྟེ་འདི་ཁོ་ན་ལ་ལམ་དུ་བཟུང་སྟེ་་་
བསླབ་པར་བྱ་ཡི། སྟོན་པ་གཞན་གྱི་ཆོས་ལུགས་ལ་ནམ་ཡང་བསྟེན་པར་མི་བྱའོ་
སྙམ་དུ་དམ་བཅའ་བ་ནི་ཆོས་ལ་སྐྱབས་སུ་འགྲོ་བ་ཡིན་ནོ། །བྱིས་པ་སོ་སོའི་སྐྱེ་
བོའི་ས་ལས་འདས་པའི་འཕགས་པའི་དགེ་འདུན་འདི་རྣམས་ནི་སྟོན་པ་སངས་
རྒྱས་ཀྱི་བཀའ་བཞིན་དུ་སྒྲུབ་ཅིང་བསྟན་པ་དམ་པའི་ཆོས་དང་ཐུགས་རྒྱུད་་་
གཅིག་ཏུ་འདྲེས་ཏེ་མི་ཕྱེད་པར་གྱུར་ནས་རང་རྒྱུད་ཀྱི་འཆིང་བ་གྲོལ་ཏེ་གཞན་
གྲོལ་བའི་ལམ་དུ་འཁྲིད་པའི་ལམ་གྱི་གྲོགས་སམ་ལམ་མཁན་དུ་བསྟེན་ན་བསླུ་
273

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
བ་མེད་པས། ད་ནས་བཟུང་འཕགས་པའི་དགེ་འདུན་ཁོ་ན་ལ་བཤེས་གྲོགས་སུ་
བཟུང་ནས་འདི་རྣམས་ཀྱིས་གང་ལ་བསླབ་པ་དེ་ལ་མཚུངས་པར་སྤྱོད་ཀྱིས།
གཞན་གྱི་གྲོགས་ལ་ནམ་ཡང་བསྟེན་ཅིང་སྤྱོད་ལམ་མཚུངས་པས་འགྲོགས་པར་
མི་བྱའོ་སྙམ་དུ་དམ་བཅའ་བ་ནི་དགེ་འདུན་ལ་སྐྱབས་སུ་འགྲོ་བ་ཡིན་ནོ། །དེ་་
ལྟར་ཤེས་པར་བྱས་ནས་སྐྱབས་སུ་འགྲོ་བ་དངོས་ནི། །སྟན་བདེ་བ་ལ་བསྡད་དེ་
ལུས་སེམས་ཀྱི་བྲེལ་བ་སྤངས་ནས་རང་ཉིད་གང་དུ་འདུག་པའི་ས་ཕྱོགས་དེ་་་་་
ཉིད་དག་པའི་ཞིང་ཁམས་ཡངས་ཤིང་རྒྱ་ཆེ་བའི་དབུས་སུ་དཔག་བསམ་གྱི་་་་་
སྡོང་པོ་ཡལ་འདབ་ལོ་འབྲས་ཕུན་སུམ་ཚོགས་པའི་རྩེར་པདྨ་སྟོང་ལྡན་གྱི་ལྟེ་་་་
བར་ཟླ་བའི་གདན་གྱི་སྟེང་དུ་ངོ་བོ་རྩ་བའི་བླ་མ་ལ་རྣམ་པ་ཇོ་བོ་སྤྱན་རས་་་་་་
གཟིགས་སྐུ་མདོག་སྟོན་ཀའི་ཟླ་བ་ལྟར་དཀར་བ་ཞལ་གཅིག་ཕྱག་བཞི་ཞབས་་
གཉིས་རྡོ་རྗེའི་དཀྱིལ་མོ་ཀྲུང་གིས་བཞུགས་པ། རྩ་བའི་ཕྱག་གཉིས་ཐུགས་ཀར་
ཐལ་མོ་སྦྱར་བས་ཡིད་བཞིན་གྱི་ནོར་བུ་བསྣམས་པ། གཡས་གཡོན་གྱི་འོག་མ་་
གཉིས་ཀྱིས་ཤེལ་ཕྲེང་དང་པདྨ་དཀར་པོ་སྙན་གྱི་ཐད་ཀར་ཁ་བྱེ་བའི་ཡུ་བ་ནས་
འཛིན་པ། ལང་ཚོ་དར་ལ་བབ་ཅིང་གནག་སྣུམ་རལ་པའི་ཐོར་ཚུགས་ཅན།
དར་དང་རིན་པོ་ཆེའི་རྒྱན་གྱིས་མཛེས་ཤིང༌། འོད་ལྔའི་ཕྲེང་བ་འཁྲིགས་པའི་་
ཀློང་ན་བཞུགས་པ་རལ་པའི་ཟུར་ཕུད་ལ་འོད་དཔག་མེད་པ་དམར་པོ་སྤྲུལ་་་་
སྐུའི་ཆ་བྱད་ཅན་རིགས་བདག་གི་ཚུལ་དུ་བརྒྱན་པ། དེ་ཉིད་དཀོན་མཆོག་་་
གསུམ་འདུས་ཀྱི་ངོ་བོར་ཤེས་པས་ཀུན་འདུས་ནོར་བུའི་ལུགས་སམ། ཡང་ན་་་
ཕྱོགས་བཅུ་དུས་བཞིའི་སྐྱབས་ཡུལ་དཀོན་མཆོག་ཐམས་ཅད་ཀྱིས་ཁྲོམ་ཚོགས་
སུ་བསྐོར་བར་མོས་པའི་མདུན་དུ་བདག་སོགས་སེམས་ཅན་ཐམས་ཅད་འཁོད་
ནས་སྐྱབས་སུ་འགྲོ་བར་བསམ་སྟེ་སྔར་གྱི་དམ་བཅའ་རྣམས་ཡིད་ལ་དྲན་བཞིན།
274

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
ན་མོ། སྐྱབས་གནས་མཆོག་གྱུར་རྣམས་ལ་སྐྱབས་སུ་མཆི། །ཞེས་ངག་ཏུ་བརྗོད་
དོ། །དེ་ལྟར་སྐྱབས་སུ་འགྲོ་བའི་དུས་སུ་ཁས་བླངས་ཤིང་དམ་བཅས་པའི་དོན་
སྟོན་པ་སངས་རྒྱས་ཀྱི་གསུང་ལ་ཚད་མར་བཟུང་ནས་ཆོས་ཐེག་པ་ཆེན་པོ་ལམ་
དུ་བྱས་ཏེ་གྲོགས་བྱང་ཆུབ་སེམས་དཔའི་དགེ་འདུན་ལ་བསྟེན་ཅིང་འགྲོགས་་་
པར་བྱ་དགོས་སོ། །དེ་བྱ་བ་ལ་ཐེག་ཆེན་གྱི་རྩ་བ་བྱང་ཆུབ་མཆོག་ཏུ་སེམས་་་་་
བསྐྱེད་ནས་དེའི་བསླབ་པ་ལ་སློབ་དགོས་པས། འདི་ལྟར་ནམ་མཁས་གར་ཁྱབ་
སེམས་ཅན་གྱིས་ཁྱབ་ཅིང་། དེ་ཐམས་ཅད་ལས་ཉོན་སྡུག་བསྔལ་གསུམ་གྱིས་་་
ཉམ་ཐག་པར་མ་གྱུར་པ་སུ་ཡང་མེད་ཅིང་། ཉམ་ཐག་པའི་སེམས་ཅན་དེ་་་་་་
ཐམས་ཅད་ཚེ་རབས་ཐོག་མེད་ཀྱི་ཕ་མ་དྲིན་ཅན་ཡིན་པར་སྟོན་པ་ཐམས་ཅད་
མཁྱེན་པས་གསུངས་ཕྱིར་ཕ་མ་ཡིན་པར་ཐག་ཆོད། དེས་ན་ཕ་མར་གྱུར་པའི་་
སེམས་ཅན་དྲིན་ཅན་དེ་རྣམས་ཁམས་གསུམ་འཁོར་བའི་ལས་སྣང་བག་ཆགས་
སྡུག་བསྔལ་ཐམས་ཅད་དང་བྲལ་ནས་གཏན་གྱི་བདེ་བ་རྫོགས་པའི་སངས་རྒྱས་
ཀྱི་གོ་འཕང་ལ་འགོད་པར་བྱ་སྙམ་དུ་སྙིང་རྗེ་དང་བྱམས་པ་བསྒོམ། དེའི་ནུས་
པ་ད་ལྟ་བདག་ལ་མི་འདུག་པས་འགྲོ་ཀུན་སྒྲོལ་ནུས་པ་རྫོགས་པའི་སངས་རྒྱས་
ཀྱི་གོ་འཕང་ཐོབ་པར་བྱའོ་སྙམ་དུ་སྨོན་པ་བྱང་ཆུབ་ཀྱི་སེམས་བསྐྱེད། སངས་་
རྒྱས་ཐོབ་པའི་ཐབས་ཕ་རོལ་ཏུ་ཕྱིན་པ་དྲུག་པོ་ཐབས་གསང་སྔགས་ཀྱི་སྤྱོད་པ་
ལྷ་སྔགས་འོད་གསལ་གྱི་རྣལ་འབྱོར་གསུམ་གྱིས་མཐར་ཕྱིན་པར་བྱའོ་སྙམ་དུ་་
འཇུག་སེམས་ཁྱད་པར་ཅན་བསྐྱེད་ཅིང༌། འགྲོ་རྣམས་སངས་རྒྱས་ཐོབ་པར་་་་་་
སེམས་བསྐྱེད་དོ། །ཞེས་ངག་ཏུ་བརྗོད་ཅིང་ཡིད་ལ་བསམ་མོ། །དེ་ལྟར་བློ་ཀུན་་
རྫོབ་པའི་རྣམ་པ་ཅན་གྱི་བྱང་ཆུབ་ཏུ་སེམས་བསྐྱེད་ནས། དོན་དམ་པའི་བྱང་་
ཆུབ་ཀྱི་སེམས་སྤྲོས་པ་ཐམས་ཅད་དང་བྲལ་བའི་སེམས་ཀྱི་རང་བཞིན་འོད་་་་་
275

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
གསལ་བའི་ངང་དུ་ཇི་ཙམ་གནས་ཀྱི་བར་དུ་བཞག་པར་བྱའོ། །དེ་ནི་ཀུན་ཏུ་་་
བཟང་པོའི་སྤྱོད་པ་ལྷ་སྔགས་ཏིང་ངེ་འཛིན་རྣམ་པ་ཐམས་ཅད་པ་ལ་སློབ་པའི་
གཞིར་གྱུར་པ་ཡིན་པས། གཟུང་བའི་ཡུལ་དང་འཛིན་པའི་སེམས་སུ་རྟོག་པའི་
ཡུལ་ཅན་གྱི་བློ་དང་བྲལ་བའི་རྣམ་པར་མི་རྟོག་པའི་ངང་ལ་བཞག་པས་ཡུལ་་་
སྣོད་བཅུད་ཀྱི་སྣང་བའང་མི་དམིགས་པར་དབྱིངས་སུ་ནུབ་སྟེ་སྟོང་འཛིན་དྲི་་
མས་མ་བསླད་པའི་སྟོང་པ་ཆེན་པོའི་རྣལ་འབྱོར་ལ་བསླབ་པར་བྱ་ཞིང་། གཟུང་
འཛིན་སྣོད་བཅུད་མི་དམིགས་སྟོང་པའི་ངང་། །ཞེས་ཚིག་གིས་ཀྱང་གསལ་་་་་་
གདབ་བོ། །དེ་རྣམས་ནི་སྔོན་དུ་འགྲོ་བའི་རིམ་པ་སྟེ། དངོས་གཞི་ལ་གསུམ་ལས།
སྐུ་བསྐྱེད་རིམ་ལྷའི་རྣལ་འབྱོར་ནི། སེམས་ཉིད་རང་བཞིན་གྱིས་རྣམ་པར་དག་
པའི་སྟོང་པ་ཉིད་ཀྱི་ངང་ལས་མ་གཡོས་པར་ནམ་མཁའ་ལ་འཇའ་ཚོན་དང་མེ་
ལོང་དུ་གཟུགས་བརྙན་ཤར་བ་ལྟར་སྐད་ཅིག་གིས་བདག་ཉིད་འཕགས་པ་སྤྱན་
རས་གཟིགས་སོ་སྙམ་དུ་དྲན་པ་ཙམ་གྱིས་རིམ་གྱིས་བསྐྱེད་པ་མ་ཡིན་པར་་་་
རྫོགས་ཐབས་སུ་ཝལ་གྱིས་གསལ་བ་སྟེ། རིམ་གྱིས་པ་རྣམས་ལ་རྫུས་སྐྱེས་ཀྱི་་་་་་
བསྐྱེད་རིམ་དང་། གཅིག་ཆར་བ་རྣམས་ལ་རྫོགས་རིམ་གྱི་ལྷ་སྐུའོ། །རྣམ་པ་ཇི་་
ལྟར་གསལ་བ་ནི། སྐད་ཅིག་དྲན་རྫོགས་པད་ཉི་ཟླ་གདན་སྟེང་། །ཞེས་པ་ནས།
ཐུགས་ཀར་གུ་རུ་པདྨ་འབྱུང་གནས་གསལ། །ཞེས་པའི་བར་ཏེ་ཚིག་གི་རྗེས་སུ་་
དོན་དྲན་བཞིན་བསྒོམ་པས་དོན་གོ་སླའོ། །དེ་ལ་འོད་དཔག་མེད་ནི་རལ་པའི་
ཐོར་ཚུགས་ཀྱི་རྩར་པདྨ་ཟླའི་གདན་ལ་དབུ་རྒྱན་གྱི་ཚུལ་དུ་བསྒོམ། སློབ་དཔོན་
ཆེན་པོ་ནི་ངོ་བོ་རྩ་བའི་བླ་མ་རྣམ་པ་ཨོ་རྒྱན་པདྨ་བཞུགས་གནས་ཐུགས་ཀའི་་
དབུས་སྙིང་པདྨ་འདབ་བརྒྱད་ཀྱི་རྣམ་པར་ཁ་བྱེ་བའི་དབུས་ཟླ་གདན་ལ་ཡེ་་་་
ཤེས་སེམས་པའི་ཚུལ་དུ་བསྒོམ། གཉིས་པ་གསུང་བཟླས་པ་སྔགས་ཀྱི་རྣལ་་
276

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
.an.6.
འབྱོར་ནི། དེ་ཡི་ཐུགས་ཀར་ཟླ་སྟེང་ཧྲཱིཿཡིག་མཐར། །ཞེས་པ་ནས། གནོད་བྱེད་
དགྲ་བགེགས་ཆོས་ཉིད་དབྱིངས་སུ་དག །ཅེས་པའི་བར་ཏེ། ཐུགས་ཀའི་ཡེ་ཤེས་
སེམས་དཔའ་ཨོ་རྒྱན་གྱི་ཐུགས་ཀར་ཟླ་གདན་ལ་ཧྲཱིཿམཐར་ཡིག་དྲུག་གིས་་་
བསྐོར་བ་ལ་སེམས་གཏད་ནས་བཟླ་བ་བསྙེན་པ། དེ་ལས་འོད་ཟེར་སྤྲོ་བསྡུའི་་
སྦྱོར་བས་སྣང་གྲག་དྲན་རྟོག་ཐམས་ཅད་ལྷ་སྔགས་ཡེ་ཤེས་ཀྱི་རོལ་པར་རྩལ་་་་
སྦྱོང་ཞིང་བྱིན་རླབས་དང་དངོས་གྲུབ་བསྡུ་བ་སྒྲུབ་པ། ཕྲིན་ལས་རྣམ་བཞིའི་་་
དམིགས་པའི་ལྡེ་ཁ་བསྒྱུར་བ་ལས་སྦྱོར་ཏེ། བསྙེན་སྒྲུབ་ལས་གསུམ་ཆིག་ཆོད་ཀྱི་
སྙིང་པོ་ཡི་གེ་དྲུག་མ་གསལ་དག་སྙན་པའི་དབྱངས་ཀྱིས་དལ་བྲེལ་རན་པ་ཆུ་་་
བོའི་
འི་རྒྱུན་བཞིན་བཟླ་བའོ། །གསུམ་པ་ཐུགས་རྫོགས་རིམ་འོད་གསལ་རྣལ་་
འབྱོར་ནི། ལྷ་སྔགས་ཀྱི་སྣང་ཆ་དེ་དག་ཀྱང་སེམས་ཉིད་རང་བྱུང་གི་ཡེ་ཤེས་་་་
གསལ་ལ་འཛིན་རྟོག་མེད་པའི་རང་མདངས་སུ་ཤར་བ་ཙམ་ལས་ལོགས་སུ་་་་་་
གྲུབ་པ་རྡུལ་ཙམ་ཡང་མེད་ཅིང༌། ལྷ་སྔགས་ཀྱི་རྣམ་པར་ཤར་བཞིན་པའི་རང་
དུས་ཉིད་ནས་ངོ་བོ་རིག་སྟོང་དུ་སངས་སེ། རང་བཞིན་གསལ་རིག་ཏུ་རྗེན་ནེ།
རོལ་རྩལ་འགགས་མེད་དུ་ལྷང་ངེ་། འཕྲོ་གནས་གང་ལྟར་ཡང་ངོ་བོ་གཉུག་མའི་
ཤེས་པ་མཐའ་གྲོལ་རང་བབས་ཆེན་པོའི་ངང་དུ་མ་ཡེངས་ཙམ་དུ་ཤེས་བཞིན་
ཆེན་པོའི་མིག་གིས་བལྟས་ཏེ། བློས་བྱས་ཀྱི་སྒོམ་རྒྱུ་ཏིལ་གྱི་ཤུན་པ་ཙམ་ཡང་་་་
མེད་པར་བཏང་སྙོམས་ཆེན་པོའི་ངང་ལ་བཞག་ནས་བློ་བྲལ་ཆུ་བོའི་རྒྱུན་གྱི་་་་
རྣལ་འབྱོར་ལ་བསླབ་པར་བྱའོ། །དེ་ནི་མ་ཡེངས་མི་བསྒོམ་མཐའ་བྲལ་ཆོས་སྐུའི་
ངང་། །རང་བྱུང་རིག་པ་དོན་གྱི་འཛབ་འདི་བཟླས། །ཅེས་པའི་དོན་ནོ། །དེ་ལྟར་
སེམས་ཉིད་འོད་གསལ་གྱི་རང་སོ་མ་ཤོར་བའི་ངང་ནས་འགྱུ་དྲན་ལྷ་སྔགས་ཡེ་
ཤེས་ཀྱི་འཁོར་ལོར་རྩལ་སྦྱོང་བ་ནི། བསྐྱེད་རྫོགས་ཟུང་འཇུག་ཐེག་རྩེ་ཤིན་ཏུ་་
277

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
རྣལ་འབྱོར་གྱི་དགོངས་པ་རང་བཟོའི་དྲིས་མ་བསླད་པ་ཡིན་ནོ། །ཏིང་ངེ་འཛིན་
གྱི་སྒོ་འདི་ལྟ་བུ་ལ་བརྟེན་ནས་སྙིང་པོ་ཡི་གེ་དྲུག་པ་ལན་གཅིག་བརྗོད་པའི་་་་་
ཡོན་ཏན་ཀྱང་བསམ་གྱིས་མི་ཁྱབ་སྟེ། ཟ་མ་ཏོག་བཀོད་པའི་མདོ་ལས། རིགས་
ཀྱི་བུའམ་རིགས་ཀྱི་བུ་མོ་གང་ལ་ལ་ཞིག་གིས་ཡི་གེ་དྲུག་པའི་རིགས་སྔགས་འདི་
བཟླས་པར་བྱས་ན་སྤོབས་པ་མི་ཟད་པར་འགྱུར་རོ། །ཡེ་ཤེས་ཀྱི་ཕུང་པོ་རྣམ་་་
པར་དག་པར་འགྱུར་རོ། །བྱམས་པ་ཆེན་པོ་དང་སྙིང་རྗེ་ཆེན་པོ་དང་ལྡན་པར་
འགྱུར་རོ། །ཉི་མ་རེ་རེ་བཞིན་ཡང་ཕ་རོལ་ཏུ་ཕྱིན་པ་དྲུག་ཡོངས་སུ་རྫོགས་པར་
། རིགས་ནི་འཁོར་ལོས་སྒྱུར་བའི་རྒྱལ་པོར་འགྱུར་རོ། །བྱང་ཆུབ་་་་་་
སེམས་དཔའ་ཕྱིར་མི་ལྡོག་པར་འགྱུར་རོ། །བླ་ན་མེད་པ་ཡང་དག་པར་རྫོགས་་
འགྱུར་རོ།
པའི་བྱང་ཆུབ་ཏུ་མངོན་པར་རྫོགས་པར་སངས་རྒྱས་པར་འགྱུར་རོ༎ཞེས་དང་།
གང་དག་ཕ་རོལ་གྱི་བུད་མེད་ལ་ཆགས་ནས་འདོད་ལོག་སྤྱོད་པ་དང་། སྲོག་་་་་
གཅོད་པའི་ལས་དང་། ཕ་མ་གསོད་པ་དང་། དགྲ་བཅོམ་པ་གསོད་པ་དང་།
དགེ་སློང་མ་སུན་ཕྱུང་བ་དང་། མཆོད་རྟེན་དང་གཙུག་ལག་ཁང་བཤིག་པ་དང་།
དེ་བཞིན་གཤེགས་པའི་སྐུ་ལ་ངན་སེམས་ཀྱིས་ཁྲག་འབྱིན་པ་སྟེ་མཚམས་མེད་་
པའི་ལས་ཀྱི་སྒྲིབ་པ་ཐམས་ཅད་ཀྱང་ཟ་མ་ཏོག་བཀོད་པའི་ཡི་གེ་དྲུག་པ་འདིས་
རྩ་བ་ནས་འདག་པར་བྱེད་དོ། །ཅེས་སོགས་མདོ་རྒྱུད་ཀུན་ནས་ཕན་ཡོན་བསམ་
གྱིས་མི་ཁྱབ་པར་གསུངས་སོ། །དེ་ཡན་ཆད་ནི་ཐུན་གྱི་དངོས་གཞིའོ། །རྗེས་ཀྱི་་
བྱ་བ་ནི། དགེ་སྦྱོར་ཟིན་མ་ཐག །དགེ་དེས་མཁའ་མཉམ་སེམས་ཅན་རྣམས། །
ཅེས་པ་ནས། བཀྲ་ཤིས་རྟག་ཏུ་སྣང་བར་ཤོག །ཅེས་པའི་བར་བརྗོད་ཅིང་།
འདིར་བསྐྱེད་རྫོགས་ཟབ་མོའི་ངང་ནས་རིགས་སྔགས་ཀྱི་རྒྱལ་པོ་ཡི་གེ་དྲུག་པ་
བཟླས་པའི་དགེ་བ་ཅི་ཙམ་ཐོབ་པ་དེ་ཉིད་ཀྱིས་མཚོན་རང་གཞན་རྣམས་ཀྱིས་
278

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
དུས་གསུམ་དུ་བསགས་པའི་དགེ་རྩ་ཐམས་ཅད་ནམ་མཁའི་མཐའ་དང་མཉམ་
པའི་སེམས་ཅན་ཐམས་ཅད་ཀྱི་སྡུག་བསྔལ་རྒྱུ་དང་བཅས་པ་སྤངས་ནས། བདེ་
བ་ཐམས་ཅད་ཀྱི་མཆོག་བྲི་གང་ཟད་པ་མེད་པ་རྫོགས་པའི་སངས་རྒྱས་ཀྱི་གོ་་་
འཕང་ཐོབ་སྟེ་རྩོལ་མེད་རྣམ་པར་མི་རྟོག་པའི་ཕྲིན་ལས་ཡིད་བཞིན་གྱི་ནོར་བུ་
ལྟ་བུས་འགྲོ་བའི་རེ་འདོད་ཡིད་བཞིན་དུ་སྐོང་བའི་བཀྲ་ཤིས་དམ་པ་རྟག་ཏུ་་་
སྣང་བའི་རྒྱུར་གྱུར་ཅིག །ཅེས་བདག་གཞན་དགེ་རྩ་ཐམས་ཅད་ལ་བདེན་ཞེན་
གྱི་འཆིང་བས་མ་བཅིང་པ་སྒྱུ་མ་རྨི་ལམ་ལྟ་བུའི་ཚུལ་གྱིས་བསྔོ་བར་བྱ་ཞིང་
བདེ་སྨོན་བཟང་སྤྱོད་སོགས་སྨོན་ལམ་ཁྱད་པར་ཅན་གང་ཤེས་རྩེ་གཅིག་ཏུ་་་་་
གདབ་པར་བྱའོ། །གྲོགས་དག་སེམས་བསྐྱེད་བསམ་པ་བཟང་པོའི་ངང་། །ལྷ་་་་
གཅིག་ཇོ་བོ་སྤྱན་རས་གཟིགས་བསྒོམ་ནས། །སྔགས་གཅིག་ཡི་གེ་དྲུག་པ་འདི་་
བཟླས་ན། །ཕྱི་མའི་འགྲོ་ས་ནུབ་ཕྱོགས་བདེ་བ་ཅན། །ལམ་སྣ་འདྲེན་མཁན་་་་་་
མགོན་པོ་འོད་དཔག་མེད། །སྐྱོ་གྲོགས་བྱེད་པ་ལྷ་མོ་སྒྲོལ་མ་སྟེ། །བར་ཆད་བདུད་
རྣམས་རྟ་མཆོག་རྒྱལ་པོས་འདུལ། །བྱིན་རླབས་དབང་བསྐུར་ཨོ་རྒྱན་པདྨས་་་་་
མཛད། །ཐེ་ཚོམ་མི་དགོས་མདོ་རྒྱུད་ལུང་གིས་གྲུབ། །རྒྱལ་བ་རྒྱལ་སྲས་ཡེ་ཤེས་་
ཆོས་ཉིད་འབྲེལ། །གདུལ་བྱ་འདུལ་བྱེད་ལས་སྨོན་ཐུགས་རྗེས་འབྲེལ། །རྒྱུ་་
འབྲས་མི་བསླུ་རྟེན་འབྲེལ་ཟབ་མོས་འབྲེལ། །ཐམས་ཅད་ཆོས་ཉིད་བསམ་མི་་་
ཁྱབ་པས་འབྲེལ། །འབྲེལ་ལྡན་གཏམ་ལ་དགོས་པ་བསམ་མི་ཁྱབ། །དགེ་དེས་་་་
བདག་གཞན་འབྲེལ་པ་ཐོགས་ཚད་ཀུན། །བདེ་ཆེན་པོ་ཊ་ལ་དང་པདྨ་འོད། །སྐུ་
གསུམ་དག་པའི་ཞིང་དུ་སྐྱེ་བར་ཤོག །ཅེས་པ་འདི་ནི་རྣམ་དཀར་དགེ་བའི་་་་་་
བསམ་པ་དང་ལྡན་པ་པདྨ་ཕུན་ཚོགས་ཀྱི་མོས་ངོར་དུས་མཐའི་མ་ཎི་པ་པདྨ་་་
བཛྲ་པས་པདྨ་རིའི་ལྗོངས་འདབ་སུ་བྲིས་པས་རང་གཞན་སེམས་ཅན་ཐམས་་་
279

རྫོགས་ཆེན་མཁན་ཆེན་པདྨ་བཛྲའི་གསུང་ཐོར་བུ།
བ་་་་......
ཅད་སྐུ་གསུམ་ངོ་བོ་གཅིག་གིས་བསྡུས་པའི་ཞིང་ཁམས་གང་མོས་དེར་སྐྱེ་བའི་
རྒྱུར་གྱུར་